CELEX: 62008CB0152
Language: sk
Date: 2008-07-25 00:00:00
Title: Vec C-152/08: Uznesenie Súdneho dvora (piata komora) z  25. júla 2008 (návrh na začatie prejudiciálneho konania, ktorý podal Tribunal Superior de Justicia de Madrid – Španielsko) – Real Sociedad de Fútbol SAD, Nihat Kahveci/Consejo Superior de Deportes, Real Federación Española de Fútbol (Článok 104 ods. 3 rokovacieho poriadku — Asociačná dohoda EHS-Turecko — Článok 37 dodatkového protokolu — Priamy účinok — Pracovné podmienky — Zákaz diskriminácie — Futbal — Obmedzenie počtu profesionálnych hráčov z tretích krajín, ktorí môžu hrať pri vnútroštátnych zápasoch v mužstve)

8.11.2008   
            
            
               SK
            
            
               Úradný vestník Európskej únie
            
            
               C 285/14
            
         Uznesenie Súdneho dvora (piata komora) z 25. júla 2008 (návrh na začatie prejudiciálneho konania, ktorý podal Tribunal Superior de Justicia de Madrid – Španielsko) – Real Sociedad de Fútbol SAD, Nihat Kahveci/Consejo Superior de Deportes, Real Federación Española de Fútbol
   (Vec C-152/08) (1)
   
   (Článok 104 ods. 3 rokovacieho poriadku - Asociačná dohoda EHS-Turecko - Článok 37 dodatkového protokolu - Priamy účinok - Pracovné podmienky - Zákaz diskriminácie - Futbal - Obmedzenie počtu profesionálnych hráčov z tretích krajín, ktorí môžu hrať pri vnútroštátnych zápasoch v mužstve)
   (2008/C 285/23)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Tribunal Superior de Justicia de Madrid
   Účastníci konania
   
      Žalobcovia: Real Sociedad de Fútbol SAD, Nihat Kahveci
   
      Žalovaní: Consejo Superior de Deportes, Real Federación Española de Fútbol
   Predmet veci
   Návrh na začatie prejudiciálneho konania – Tribunal Superior de Justicia de Madrid – Výklad článku 37 dodatkového protokolu k asociačnej dohode medzi EHS a Tureckom podpísaného v Bruseli 23. novembra 1970 a uzavretého, schváleného a potvrdeného v mene Spoločenstva nariadením Rady (EHS) č. 2760/72 z 19. decembra 1972 (Ú. v. ES L 293, s. 1; Mim. vyd. 11/001, s. 213) – Podmienky zamestnania – Predpisy prijaté športovými združeniami, ktoré obmedzujú účasť profesionálnych hráčov so štátnou príslušnosťou tretích krajín, ktoré nie sú členmi EHP – Profesionálny športovec s tureckou štátnou príslušnosťou, ktorý má pracovné povolenie potrebné na výkon profesie a povolenie na pobyt v súlade s požiadavkami vnútroštátneho práva
   Výrok uznesenia
   Zákaz akejkoľvek diskriminácie pracovníkov s tureckou štátnou príslušnosťou riadne zamestnaných na pracovnom trhu členských štátov [Spoločenstva] týkajúci sa odmeňovania a ostatných pracovných podmienok stanovený v článku 37 dodatkového protokolu k asociačnej dohode podpísaného v Bruseli 23. novembra 1970 a uzavretého, schváleného a potvrdeného v mene Spoločenstva nariadením Rady (EHS) č. 2760/72 z 19. decembra 1972, pripojeného ako príloha k asociačnej dohode medzi Európskym hospodárskym spoločenstvom a Tureckom, ktorá bola podpísaná v Ankare 12. septembra 1963 na jednej strane Tureckou republikou a členskými štátmi EHS na strane druhej a ktorá bola prijatá rozhodnutím Rady 64/732/EHS, ako aj v článku 10 ods. 1 rozhodnutia č. 1/80 Asociačnej rady z 19. septembra 1980 o vývoji asociácie sa má vykladať tak, že tento zákaz bráni použitiu pravidla prijatého športovou federáciou členského štátu, na základe ktorej môžu kluby na vnútroštátnych zápasoch využívať iba obmedzený počet hráčov pochádzajúcich z tretích krajín, ktoré nie sú členmi Európskeho hospodárskeho priestoru, na takého profesionálneho športovca s tureckou štátnou príslušnosťou, ktorý je riadne zamestnaný futbalovým klubom tohto členského štátu.
   
      (1)  Ú. v. EÚ C 171, 5.7.2008.